EkBass/fiwiki-20250220-pages-articles huggingface dataset:
Varsinaiset katkat

GammaridaeTeoksessa heimosta käytetään nimitystä varsinaiset katkat on katkojen lahkoon kuuluva äyriäisheimo, johon kuuluu noin 20 sukua ja useita satoja lajeja pohjoisen pallonpuoliskon merissä ja sisävesissä eläviä, yleensä 1–2 senttimetrin mittaisia äyriäisiä.Horton, T. et al.(2022). Gammaridae Leach, 1814. World Amphipoda Database. Accessed through: World Register of Marine Species on 17.5.2022. Suomessa esiintyy kahdeksan sukuun Gammarus kuuluvaa lajia, joista kuutta tavataan Itämeressä ja kahta sisävesissä. == Lähteet == Luokka:Katkat
Kajaanin Hymy

Kajaanin Hymy oli kajaanilainen pesäpallon erikoisseura. Hymy oli Kajaanin Pallokerhon ja Sotkamon Jymyn naisjoukkueiden yhdistelmäjoukkue ja se pelasi kaksi kautta toiseksi korkeimmalla sarjatasolla Ykköspesiksessä ja kolme kautta, 1999-2001, pääsarjassa Superpesiksessä. Hymyn toiminnasta vastasi myös Sotkamon Jymyn miesjoukkueen taustaseura SuperJymy Oy. == Historia == Seura pelasi ensimmäiset vuotensa Hiukan pesäpallostadionilla, sillä Kajaanin pesäpallokentällä ei ollut vaadittavaa hiekkatekonurmea. Hiekkatekonurmi valmistui kuitenkin heinäkuussa 2000, minkä jälkeen seura siirtyi pelaamaan kotikaupunkiinsa.http://yle.fi/urheilu/kajaanin_hymy_vaihtaa_kotikenttaa/5930104 Kauden 2001 päätteeksi Hymy putosi pääsarjasta ensin Ykköspesikseen ja tämän jälkeen Suomensarjaan. Joukkue nousi kuitenkin takaisin ylös, voittaen kauden 2004 päätteeksi Ykköspesiksen ja sai sarjapaikan Superpesikseen, jonka seura kuitenkin luovutti Sotkamolle. Junioreissa seura saavutti B-tyttöjen SM-hopeaa kaudella 1999.https://archive.today/20130925171507/http://www.pesis.fi/pesapalloliitto/historia/mitalistit/b-tytot/ == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-tytöt B-tytöt Yhteensä: Yhteensä: Yhteensä: 1 == Palkinnot ja huomionosoitukset == === Palkitut === Vuoden tulokas: * Johanna Tikkanen (1999) === Naisten Itä- Länsi-valinnat === * Tarja Hyvönen (1999, 2000) * Katja Nissinen (1999) * Katja Saari (1999, 2000) * Johanna Tikkanen (1999) * Mervi Koistinen (2000) * Terhi Rönkä (2000) == Lähteet == == Aiheesta muualla == * Sotkamon Jymy Kajaanin Hymy Kajaanin Hymy
João da Matha de Andrade e Amaral

João da Matha de Andrade e Amaral (8. helmikuuta 1898 – 7. marraskuuta 1954) oli brasilialainen roomalaiskatolinen piispa. Hänet vihittiin papiksi Nazarén hiippakuntaan 20. maaliskuuta 1921 ja nimitettiin Cajazeirasin hiippakunnan johtoon 24. maaliskuuta 1934. Piispaksi vihkiminen seurasi 20. toukokuuta. Pääkonsekraattorina toimi Sebastião Leme da Silveira Cintra, jota avustivat José Pereira Alves ja Ricardo Ramos de Castro Vilela.Catholic-Hierarchy.org: Bishop João da Matha de Andrade e Amaral De Andrade e Amaral sai 12. toukokuuta 1941 nimityksen Amazonasin ja 20. maaliskuuta 1948 Niteróin piispaksi, jona hän toimi, kunnes kuoli 56-vuotiaana virassa. == Lähteet == Luokka:Brasilialaiset papit Luokka:Katoliset piispat Luokka:Vuonna 1898 syntyneet Luokka:Vuonna 1954 kuolleet
Bukarestin rauha

Bukarestin rauha voi tarkoittaa seuraavia rauhansopimuksia: *Bukarestin rauha (1812), Ottomaanien valtakunnan ja Venäjän välinen rauha, päätti maiden välisen sodan *Bukarestin rauha (1886), Serbian ja Bulgarian välinen rauha, päätti maiden välisen sodan *Bukarestin rauha (1913), rauha yhtäältä Bulgarian ja toisaalta Serbian, Kreikan, Romanian ja Montenegron välillä, päätti toisen Balkanin sodan *Bukarestin rauha (1918), Romanian ja keskusvaltojen välinen rauha, jolla Romania irtautui ensimmäisestä maailmansodasta
Viestijuoksun Suomen-mestaruuskilpailut 1915

Viestijuoksun Suomen-mestaruuskilpailut 1915 olivat kuudennet viestijuoksun Suomen-mestaruuskilpailut. Kilpailut käytiin Helsingissä Eläintarhan urheilukentällä 19.–20. kesäkuuta 1915 Helsingin IFK:n järjestäminä. Kilpailuissa juostiin myös naisten 100 metrin henkilökohtainen mestaruuskilpailu. ==Miehet== === Miehet 4 × 100 metriä === Sija Seura Kilpailijat Aika 1 Helsingin IFK I John Engberg, Waldemar Wickholm, Valentin Malinovski, Paul Jefimoff 44,8 2 Helsingin Kisa-Veikot I Valter Gustafsson, Toivo Latvio, Erkki Kättö, Lauri Lång 45,6 3 Helsingin IFK II B. Halén, H. Lilja, G. Joutseno, Ola Fogelberg 45,8 === Miehet 1 600 metriä === (800 + 400 + 200 + 200) Sija Seura Kilpailijat Aika 1 Helsingin IFK Ola Fogelberg, Waldemar Wickholm, J. Engberg, Paul Jefimoff 3.49,6 2 Helsingin Kisa-Veikot Eino Elo, Erkki Kättö, Valter Gustafsson, Toivo Latvio 4.00,1 3 === Miehet 5 × 2 000 metriä === Sija Seura Kilpailijat Aika 1 Helsingin Kisa-Veikot Einari Teräskivi, Erik Schönberg,Eino Elo, Tatu Kolehmainen, Albin Stenroos 30.17,3 2 Metsäkylän Kurssi A. Pekkanen, V. Klemola, N. Järvelä, V. Peltonen, A. Merisalo 30.19,1 3 Helsingin IFK O. Bärlund, Hj. Nyström, E. Sandblom, E. Nylund, Valter Nyström 3 000 metrin piirienvälisen joukkuejuoksun voitti Helsinki, toisena Finlands Svenska Gymnastik- och Idrottsförbund ==Naiset== === Naiset 4 × 100 metriä === Sija Seura Kilpailijat Aika 1 Turun Urheiluliitto Irma Svensson, Lempi Kanerva, Lisie Nyström, Olga Mauritsson 56,9 2 Turun Riento Martta Lindvall, Ester Linsberg, Alli Nyman, Tyyne Sandström 58,5 3 Helsingin Jyry Elina Arenius, Hilda Nieminen, Aune Hauska, Anni Ahonen 58,6 === Naiset 100 metriä === Sija Kilpailija Seura Aika 1 Lisie Nyström Turun Urheiluliitto 14,1 2 Martta Lindvall Turun Riento 14,2 3 Anni Toivio Tampereen Yritys 14,7 == Lähteet == * Suomen Urheilulehti 25. kesäkuuta 1915, sivu 642 Luokka:Vuoden 1915 yleisurheilu Luokka:Viestijuoksun Suomen-mestaruuskilpailut Luokka:Helsingin urheilutapahtumat
Bukarestin rauha (1913)

Bukarestin rauhansopimus oli 10. elokuuta 1913 allekirjoitettu rauhansopimus, joka päätti toisen Balkanin sodan. Sodassa Bulgaria oli sotinut yksinään Serbiaa, Romaniaa ja Kreikkaa vastaan, jotka olivat olleet sen liittolaisia aiemmin käydyssä ensimmäisessä Balkanin sodassa Osmanien valtakuntaa vastaan. Bulgaria ei ollut hyväksynyt turkkilaisilta vallattujen alueiden jakoa ensimmäisen sodan jälkeen, mutta kärsi tappion toisessa sodassa. Bukarestin rauhassa Makedonian pohjois- ja keskiosat annettiin Serbialle ja eteläosat Kreikalle sekä eteläinen Dobrudzha Romanialle. Bulgaria sai pitää pienen osan Makedoniasta sekä pätkän Egeanmeren rannikkoa, mukaan lukien Alexandroúpolin satamakaupungin. Myös Osmanien valtakunta osallistui toiseen Balkanin sotaan, mutta sen kanssa Bulgaria solmi erillisen Konstantinopolin rauhansopimuksen 29. syyskuuta 1913. ==Lähteet== *Treaty of Bucharest Encyclopædia Britannica Online Academic Edition. ===Viitteet=== == Aiheesta muualla == Luokka:Rauhansopimukset Luokka:Bulgarian historia Luokka:Bukarestin historia Luokka:1913
Martinho Lammers

Martinho Lammers (s. 22. joulukuuta 1939 Nienborg) on saksalaissyntyinen, Brasiliassa toiminut roomalaiskatolinen piispa. Hänet vihittiin fransiskaanien papiksi 22. heinäkuuta 1967. Hän toimi Óbidosin alueprelatuurin johdossa 1970-luvulta siihen saakka, kunnes erosi tehtävistään 28. tammikuuta 2009. Hänet konsekroi piispaksi 4. lokakuuta 1979 Alberto Gaudêncio Ramos, jota avustivat Tiago Miguel Ryan ja Arcângelo Cerqua.Catholic-Hierarchy.org: Bishop Martinho Lammers, O.F.M. == Lähteet == Luokka:Saksalaiset papit Luokka:Brasilialaiset papit Luokka:Katoliset piispat Luokka:Fransiskaanit Luokka:Vuonna 1939 syntyneet Luokka:Elävät henkilöt
Alberto Gaudêncio Ramos

Alberto Gaudêncio Ramos (30. maaliskuuta 1915 Belém do Pará – 26. marraskuuta 1991) oli brasilialainen roomalaiskatolinen arkkipiispa. Hänet vihittiin papiksi Belém do Parán arkkihiippakuntaan 1. lokakuuta 1939. Hänet nimitettiin Amazonasin piispaksi 30. elokuuta 1948, ja piispaksi konsekroinnin suoritti 1. tammikuuta 1949 Jaime de Barros Câmara, jota avustivat Mário de Miranda Vilas- Boas ja Anselmo Pietrulla.Catholic-Hierarchy.org: Archbishop Alberto Gaudêncio Ramos 16\. helmikuuta 1952 Amazonasin hiippakunnasta tehtiin Manausin arkkihiippakunta, ja Ramos sai nimityksen sen johtoon. 9. toukokuuta 1957 hänet nimitettiin Belém do Parán arkkipiispaksi, jona hän toimi, kunnes jäi eläkkeelle 4. heinäkuuta 1990. == Lähteet == Luokka:Brasilialaiset papit Luokka:Katoliset arkkipiispat Luokka:Vuonna 1915 syntyneet Luokka:Vuonna 1991 kuolleet
Mega Brands

Mega Brands on kanadalainen leluvalmistaja, jonka omistaa Mattel. Yrityksen perustivat vuonna 1967 Victor Bertrand ja hänen vaimonsa Rita Bertrand. Tuolloin yrityksen nimenä oli Ritvik Toys. Mega Brands valmistaa muun muassa Mega Bloks -rakennuspalikoita. Luokka:Kanadalaiset yritykset Luokka:Leikkikaluvalmistajat
Party and play

Party and play (PNP tai PnPhttp://gaylife.about.com/od/GayWordsP/g/Pnp-Party- And-Play.htm) tai chemsex on tiettyihin päihteisiin liittyvä ilmiö ja käsite, johon kuuluu stimuloivan huumeen nauttiminen ja sitä seuraava intensiivinen, tunti- tai jopa vuorokausien taukoamaton seksi ryhmissä, pareissa tai virtuaalisesti. PnP-harrastajat hakevat samanmielistä seuraa tätä nimenomaista tarkoitusta varten. Merkittävimmät PnP-alakulttuuriin yhdistettävät huumeet ovat metamfetamiini ja crack. PnP-harrastajat käyttävät tehokkaasti hyväkseen sosiaalista mediaa, jossa on syntynyt verkostoja ja applikaatioita jotka edesauttavat PnP-henkisen seuran (ja asiaan kuuluvien huumeiden) löytämistä.http://www.freewarelovers.com/android/app/party-n-play PnP käsitteenä liittyy usein, muttei ainoastaan, alakulttuuri-ilmiönä miesten väliseen seksiin.http://web.archive.org/web/20070921093652/http://www.metroweekly.com/gauge/?ak=2025 == Lähteet == == Aiheesta muualla == * "Party and Play" - LIFE OR METH * Chemsex suomalaisessa homoyhteisössä Miesten kesken 5.2.2018. * Chemsex Päihdelinkki 5.3.2018. * Homoseksibileissä metamfetamiini ei ole narkomaanin merkki – huumeilla lisätään nautintoa ja lääkitään ulkopuolisuuden tunnetta Yle 26.4.2018. Luokka:Homokulttuuri Luokka:Päihteiden käyttö
Arcângelo Cerqua

Arcângelo Cerqua PIME (2. tammikuuta 1917 Giugliano in Campania – 16. helmikuuta 1990) oli italialaissyntyinen, Brasiliassa toiminut roomalaiskatolinen piispa. Hänet vihittiin papiksi 29. kesäkuuta 1940 ja nimitettiin Parintinsin apostoliseksi hallitsijaksi 15. maaliskuuta 1956. 4. helmikuuta 1961 hänet nimitettiin sen prelaatiksi ja Olbian titulaaripiispaksi. Piispaksi konsekroinnin suoritti 14. toukokuuta 1961 Armando Lombardi, jota avustivat João de Souza Lima ja Aristide Pirovano. Cerqua erosi tehtävistään 26. toukokuuta 1978, mutta sai 30. lokakuuta 1980 nimityksen Parintinsin piispaksi, jona hän toimi, kunnes erosi 15. heinäkuuta 1989.Catholic-Hierarchy.org: Bishop Arcângelo Cerqua, P.I.M.E. Cerqua osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Brasilialaiset papit Luokka:Katoliset piispat Luokka:Vuonna 1917 syntyneet Luokka:Vuonna 1990 kuolleet
Bernardo Johannes Bahlmann

Bernardo Johannes Bahlmann (s. 10. joulukuuta 1960 Visbek) on saksalaissyntyinen, Brasiliassa toimiva roomalaiskatolinen piispa. Hän liittyi fransiskaaneihin 4. lokakuuta 1991 ja sai pappisvihkimyksensä 12. heinäkuuta 1997. Hänet nimitettiin Óbidosin prelaatiksi 28. tammikuuta 2009, ja piispaksi vihkiminen seurasi 9. toukokuuta. Pääkonsekraattorina toimi Felix Genn, jota avustivat Martinho Lammers ja Heinrich Timmerevers.Catholic-Hierarchy.org: Bishop Bernardo Johannes Bahlmann, O.F.M. Bahlmann asetettiin virkaansa prelaattina 23. toukokuuta 2009. Hän sai 9. marraskuuta 2011 nimityksen Óbidosin piispaksi. == Lähteet == Luokka:Saksalaiset papit Luokka:Brasilialaiset papit Luokka:Katoliset piispat Luokka:Fransiskaanit Luokka:Vuonna 1960 syntyneet Luokka:Elävät henkilöt
Constantin Prezan

Constantin Prezan (27. tammikuuta 1861 Butimanu – 27. elokuuta 1943 Bukarest) oli romanialainen sotapäällikkö, joka toimi Romanian armeijan ylipäällikkönä ensimmäisen maailmansodan loppuvaiheessa. Prezan suoritti sotilaskoulutuksensa Romaniassa ja Ranskassa. Hän palveli aluksi Romanian pääesikunnassa ja myöhemmin kuningas Ferdinand I:n adjutanttina. Kun Romania liittyi ensimmäiseen maailmansotaan elokuussa 1916 ympärysvaltojen puolelle, Prezan nimitettiin komentamaan neljättä armeijaa, joka hyökkäsi Itävalta-Unkarille kuuluneeseen Transylvaniaan. Arthur Arz von Straussenburgin komentama Itävalta-Unkarin ensimmäinen armeija kuitenkin ajoi lokakuun alkuun mennessä romanialaiset takaisin Karpaattien yli ja seuraavan vuoden aikana itävaltalaiset ja saksalaiset valtasivat suurimman osan Romaniasta. Prezan nimitettiin joulukuussa 1916 pääesikunnan päälliköksi ja vuotta myöhemmin myös asevoimien ylipäälliköksi, kun kuningas Ferdinand luopui ylipäällikkyydestä. Pian sen jälkeen Romania joutui solmimaan keskusvaltojen kanssa raskaan aselevon ja Bukarestin rauhansopimuksen.Constantine Prezan Firstworldwar.com. Viitattu 29.12.2013. Romania liittyi uudelleen sotaan hieman ennen sen päättymistä 10. marraskuuta 1918 ja miehitti seuraavana vuonna Transylvanian. Prezan jatkoi ylipäällikkönä aina vuoteen 1920. Kuningas Kaarle II:n valtaistuimelle nousuun vuonna 1930 liittyneen poliittisen kriisin yhteydessä Prezan kutsuttiin vielä takaisin palvelukseen ja ylennettiin sotamarsalkaksi. Kuningas antoi hänelle tehtävän muodostaa maahan uusi hallitus, missä hän ei kuitenkaan onnistunut. Hän vetäytyi pian sen jälkeen eläkkeelle. ==Lähteet== ==Aiheesta muualla== Luokka:Romanian marsalkat Luokka:Vuonna 1861 syntyneet Luokka:Vuonna 1943 kuolleet
Alejandro Fernández Feo-Tinoco

Alejandro Fernández Feo-Tinoco (6. syyskuuta 1908 – 17. syyskuuta 1987) oli venezuelalainen roomalaiskatolinen piispa. Hänet vihittiin papiksi 25. lokakuuta 1931 ja nimitettiin San Cristóbal de Venezuelan hiippakunnan johtoon 23. huhtikuuta 1952. Piispaksi vihkiminen seurasi 24. elokuuta. Pääkonsekraattorina toimi Armando Lombardi, jota avustivat Lucas Guillermo Castillo Hernández ja Rafael Ignacio Arias Blanco.Catholic-Hierarchy.org: Bishop Alejandro Fernández Feo-Tinoco Feo-Tinoco osallistui Vatikaanin toiseen kirkolliskokoukseen. Hän jäi eläkkeelle 26. lokakuuta 1984. == Lähteet == Luokka:Venezuelalaiset papit Luokka:Katoliset piispat Luokka:Vuonna 1908 syntyneet Luokka:Vuonna 1987 kuolleet
Zacharias Cygnaeus vanhin

Zacharias Cygnaeus (n. 1700 – 5. tammikuuta 1774 Mäntyharju) oli suomalainen pappi. Cygnaeuksen vanhemmat olivat kappalainen Johan Martinpoika ja Birgitta Svahn. Mäntyharjun kirkkoherra Cygnaeuksesta tuli 1733. Valistuspappina hän taisteli vanhoja uskomuksia, mutta myös esimerkiksi kansallispukuja vastaan. Cygnaeus kääntyi sodan aikana 1742 venäläisen päällikön puoleen tiedustellen Holsteinin herttuan Pietarin mahdollisuutta ryhtyä itsenäisen Suomen hallitsijaksi. Turun rauhassa Mäntyharjun kirkko ja pappila joutuivat Venäjän puolelle, mutta 2/3 seurakunnasta jäi Suomeen. Tilanne oli vaikea, koska Cygnaeuksen oli otettava määräyksiä sekä Porvoon tuomiokapitulista että Venäjän oikeuskollegiolta. Tämä lienee osin vaikuttanut siihen, että Cygnaeus sairastui henkisesti 1752. Cygnaeuksen puoliso oli hänen edeltäjänsä Anders Alopaeuksen leski, Elisabet Helsingius (k. 1750). Heidän poikansa Zacharias Cygnaeus toimi isänsä apuna tämän sairastuttua ja isän kuoltua myös Mäntyharjun kirkkoherrana. ==Lähteet== * Sivu 133. ==Aiheesta muualla== * Viitattu 29.12.2013. Luokka:Suomen evankelis-luterilaisen kirkon papit Luokka:Mäntyharju Luokka:1700-vuosikymmenellä syntyneet Luokka:Vuonna 1774 kuolleet
Aristide Pirovano

Aristide Pirovano (22. helmikuuta 1915 Erba – 3. helmikuuta 1997) oli italialaissyntyinen, Brasiliassa toiminut roomalaiskatolinen piispa. Hänet vihittiin papiksi 20. joulukuuta 1941 ja nimitettiin Macapán apostoliseksi hallitsijaksi 14. tammikuuta 1950. 21. heinäkuuta 1955 hänet nimitettiin sen prelaatiksi sekä Hadriani ad Olympumin titulaaripiispaksi, ja piispaksi konsekroinnin suoritti 13. marraskuuta Giovanni Battista Enrico Antonio Maria Montini, jota avustivat Gaetano Pollio ja Mario Civelli.Catholic- Hierarchy.org: Bishop Aristide Pirovano, P.I.M.E. Pirovano erosi tehtävistään Macapán prelaattina 27. maaliskuuta 1965 ja sai samana päivänä nimityksen Paavillisen ulkomaanlähetysten instituutin johtoon. Hän erosi tästä tehtävästä vuonna 1977. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Brasilialaiset papit Luokka:Katoliset piispat Luokka:Vuonna 1915 syntyneet Luokka:Vuonna 1997 kuolleet
Tervaleiju

Tervaleiju (Artamus minor) on leijujen heimoon kuuluva varpuslintu. ==Levinneisyys== Tervaleijua tavataan suuressa osassa Australiaa. Lajia pidetään paikallisesti yleisenä ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Leijut
Fidžinleiju

Fidžinleiju (Artamus mentalis) on leijujen heimoon kuuluva varpuslintu. Sitä pidetään joskus omana lajinaan, joskus samana lajina pääskyleijun kanssa. Artamus mentalista tavataan Fidžissä. ==Lähteet== Luokka:Leijut
Sven Petter Dahlbeck

Sven Petter Gerhard Dahlbeck (3. lokakuuta 1822 Raahe – 9. tammikuuta 1890 Helsinki) oli suomalainen opettaja ja ammattiopetuksen uudistaja. Dahlbeckin vanhemmat olivat tullinhoitaja Pehr Gerhard Dahlbeck ja Anna Brita Gadelius. Hän pääsi ylioppilaaksi 1841, opiskeli Saksassa, toimi sitten opettajana Turun teknillisessä reaalikoulussa 1850-1854 ja vuodesta 1874 Helsingin ammattikoulussa. Dahlbeck toimitti 1853-1854 Teknisk Tidskrift -lehteä ja 1855 mallilehteä käsityöläisille. Hän myös kirjoitti ahkerasti lehtiin nimimerkillä ”-k”. Dahlbeckin julkaisema kirjanpidon oppikirja Kort lärobok uti enkel bokföring, till skolornas och allmänhetens tjenst (1876) käännettiin suomeksi. Hän oli jäsen 1856 asetetussa komiteassa, joka pyrki edistämään koti- ja tehdasteollisuutta, mihin liittyen hän muun muassa esitti suunnitelman teknillisen opetuksen uudistamiseksi. Siihen sisältyivät iltakoulut käsityöläisille, erikoisopetus teknillisissä reaalilukioissa ja yliopiston yhteydessä toimiva teknologinen opisto. Viimeksi mainittua vastusti muun muassa J. V. Snellman eikä se saanut muutenkaan kannatusta. Vuoden 1858 asetuksessa toteutettiin silti monia Dahlbeckin ajatuksia, mikä merkitsi käännettä Suomen ammattiopetuksen historiassa. Dahlbeckin puoliso vuodesta 1863 oli Augusta Rosina Wahlström (k. 1929). == Lähteet == * Sivu 136. ==Aiheesta muualla== * Viitattu 29.12.2013. Luokka:Suomalaiset opettajat Luokka:Suomalaiset toimittajat Luokka:Vuonna 1822 syntyneet Luokka:Vuonna 1890 kuolleet
Schweizerische Südostbahn

Schweizerische Südostbahn (lyhenne SOB) on sveitsiläinen rautatieyhtiö. Se toimii Keski- ja Itä-Sveitsissä. SOB kotipaikka on Sankt Gallen. SOB:n omistajia ovat liittovaltio (36 %), Sankt Gallenin, Schwyzin, Zürichin, Thurgaun ja Appenzell Ausserrhodenin kantonit (yhteensä noin 31 %), kunnat ja hallintoalueet (18 %) sekä yksityiset osakkeenomistajat (15 %). == Historiaa == Nykyinen Schweizerische Südostbahn aloitti toimintansa 1.1.2002 Bodensee- Toggenburg-Bahn-yhtiön (BT) ja vanhan SOB:n yhdistyessä. Vanha Schweizerische Südostbahn oli aloittanut vuonna 1890 Wädenswil–Einsiedeln-yhtiön (WE) ja Zürich–Gotthardbahn-yhtiön (ZGB) fuusiossa. == Toiminta == SOB:n liikevaihto oli vuonna 2012 141 milj. Sfr. Myyntituotot olivat noin 38 milj. Sfr. Yhtiön henkilöstökulut olivat noin 54 milj. Sfr. Henkilöstön määrä oli 494 vuonna 2012. SOB:n junilla tehtiin vuonna 2012 13,2 miljoonaa matkaa ja henkilöliikenteen suorite oli 202 milj. henkilökilometriä. Ajetut reitit olivat vuoden 2012 aikana 3,5 milj. kilometriä. == Rataverkko == SOB:n rataverkon pituus on 113 kilometriä. Rataverkko on normaalilevyinen (1 435 mm) ja käyttöjännite on 15 kV, 16,7 Hz AC. SOB:n rata liittyy monin paikoin (Romanshorn, Sankt Gallen, Wattwil, Rapperswil, Wädenswil, Arth-Goldau) SBB:n verkkoon, ja SOB ajaa ison osan hoitamastaan liikenteestä SBB:n radoilla. SOB:n radat Pituus, km Käyttöönotto Lichtensteig – Ebnat-Kappel 7,4 1870 Wädenswil–Einsiedeln 16,7 1877 Rapperswil–Pfäffikon 4,0 1878 Pfäffikon–Samstagern 8,3 1891 Biberbrugg–Arth-Goldau 20,2 1891 Romanshorn – Sankt Gallen / Sankt Fiden 19,1 1910 Sankt Gallen – Lichtensteig 29,2 1910 Ebnat-Kappel – Nesslau-Neu St. Johann 7,9 1912 Yhteensä 112,8 == Lähteet == * * * * == Aiheesta muualla == Luokka:Sveitsiläiset rautatieyhtiöt
Markus Dürager

Markus Dürager (s. 20. helmikuuta 1990) on itävaltalainen alppihiihtäjä, joka edustaa USC Altenmarkt/Zauchensee -seuraa. Alppihiihdon maailmancupissa Dürager kilpaili ensimmäisen kerran Kvitfjellissä maaliskuussa 2011. Ensimmäiset maailmancupin pisteensä hän saavutti Kitzbühelin syöksylaskussa tammikuussa 2012 oltuaan 30:s. Kymmenen parhaan joukkoon hän sijoittui ensimmäisen kerran Bormion syöksylaskussa joulukuussa 2013 oltuaan kymmenes. Toisen kerran hän sijoittui kymmenenneksi Kitzbühelin supersuurpujottelussa tammikuussa 2014. == Lähteet == == Aiheesta muualla == *Markus Düragerin kotisivut Luokka:Itävaltalaiset alppihiihtäjät Luokka:Vuonna 1990 syntyneet Luokka:Elävät henkilöt
Interstate 16

Interstate 16 on kokonaan Georgian osavaltion sisällä sijaitseja Interstate Highway Systemiin kuuluva valtatie. Se alkaa Maconista ja päättyy Savannahin keskustaan, Montgomery Streetille. Se toimii myös evakuointitienä hurrikaanien varalle. Se on lähes 3000 kilometriä pitkä. Interstate 16 Savannahin lähistöllä|thumb|left|360px 16 Luokka:Georgian osavaltion liikenne
L. Fabritius Memorial – Åbofemman

L. Fabritius Memorial – Åbofemman on vuosittain Turussa Metsämäen raviradalla järjestettävä kansainvälinen 5-vuotiaiden kylmäveristen ravihevosten suurkilpailu. Kilpailu on nimetty Turun Hippoksen vuonna 1894 perustaneen eläinlääkärin ja hevoskasvattajan Ludvig Fabritiuksen (1854–1933) mukaan. Sen edeltäjänä oli vuosina 1987–2007 järjestetty L. Fabritius -muistoajo, joka vuonna 2007 sai rinnalleen pohjoismaisille kylmäverisille tarkoitetun Åbofemmanin. Vuotta myöhemmin kilpailut yhdistettiin.Metsämäen ravirata Viitattu 29.12.2013. L. Fabritius -muistoajo kilpailtiin 1600 metrin matkalla tasoitusajona. Nykyinen kilpailu juostaan autolähetyksellä 2 100 metrin matkana. Vuoden 2013 L. Fabritius Memorial – Åbofemman jouduttiin peruuttamaan, kun mukaan oli ilmoitettu ainoastaan viisi hevosta.Lähtölistat Turku 31.8.2013 Suomen Hippos. Viitattu 29.12.2013. == Voittajat == === L. Fabritius Memorial – Åbofemman 2007–2013 === Vuosi Voittaja Ohjastaja Voittoaika 2007 Åsajerven Tor Wollebaek 23,5a 2008 Virin Väiski Tero E. Mäenpää 25,5a 2009 Jonkkari Mika Forss 25,9a 2010 Pihlajan Aaroni Akseli Lahtinen 23,1a 2011 Sörkän Sälli Tero E. Mäenpää 25,0a 2012 Ekoloki Heikki Mikkonen 24,7a 2013 kilpailu peruttu === L. Fabritius -muistoajo 1987–2007 === Vuosi Voittaja Ohjastaja Voittoaika 1987 Valomerkki Antti Teivainen 26,9 1988 Vokkerin-Liikku Hå Urpo Nummi 28,8 1989 Valomerkki Antti Teivainen 27,1 1990 Uusi-Railatar Jorma Kontio 28,0 1991 Heilatar Harri Koivunen 28,3 1992 Vokkerin-Tähti Antti Teivainen 25,9 1993 A.M. Tuli Jorma Kontio 25,0 1994 Jäävin-Poika Raineri Puikkonen 25,1 1995 Heilikka Ilkka Korpi 24,8 1996 Luisteri Antti Teivainen 25,0 1997 Vistari Tuomo Mäkelä 23,8 1998 Pilven-Humu Markku Hietanen 23,9 1999 Tytön-Säihke Esa Holopainen 25,3 2000 Tähti-Tili Kaarlo Ahokas 23,8 2001 Kihin-Tiina Mikael Lehtinen 24,2 2002 Turon Palma Esa Holopainen 25,2 2003 V.H. Suvitar Ari Moilanen 23,8 2004 Fannin-Muisto Tapio Katainen 22,6 2005 Joihuri Kari Rosimo 22,2 2006 Kultori Veli-Matti Kangasluoma 22,1 2007 A.T. Eko Antti Teivainen 22,2 == Lähteet == Luokka:Suomen ravikilpailut Luokka:Turun urheilutapahtumat
Conrad Pridy

Conrad Pridy (s. 17. heinäkuuta 1988) on kanadalainen alppihiihtäjä, joka edustaa Whistler Mountain Ski Club -seuraa. Alppihiihdon maailmancupissa Pridy kilpaili ensimmäisen kerran Lake Louisessa marraskuussa 2011. Ensimmäiset maailmancupin pisteensä hän saavutti Garmisch-Partenkirchenin syöksylaskussa tammikuussa 2012 oltuaan 25:s. Se on myös toistaiseksi hänen paras sijoituksensa maailmancupissa. == Lähteet == == Aiheesta muualla == *Conrad Pridyn kotisivut Luokka:Kanadalaiset alppihiihtäjät Luokka:Vuonna 1988 syntyneet Luokka:Elävät henkilöt
Järjetön rakkaus

Järjetön rakkaus on suomalaisartisti Jesse Kaikurannan kappale hänen ensimmäiseltä, Vie mut kotiin -studioalbumilta. Sen julkaisi Universal Music albumin toisena singlenä 14. syyskuuta 2012. Kaikuranta osallistui kappaleella vuoden 2012 Syksyn sävel -kilpailuun ja voitti sen. Kappaleelle on tehty myös musiikkivideo, joka julkaistiin videopalvelu YouTubessa 2. marraskuuta 2012. Videon on ohjannut Elias Koskimies. ”Järjetön rakkaus” sijoittui singlelistalla parhaimmillaan 16:nneksi ja latauslistalla kuudenneksi. Se oli parhaimmillaan myös soitetuin radiokappale. ==Kappaleet== # ==Listasijoitukset== Lista Sijoitus Suomen virallinen latauslista 6 Suomen virallinen singlelista 16 Radiolista 1 ==Lähteet== Luokka:Vuoden 2012 kappaleet Luokka:Jesse Kaikurannan kappaleet
Bélapaïsin luostari

Bélapaïsin luostari (Bellapáisin luostari, , , ) on entinen luostari, joka sijaitsee Bélapaïsin kylässä Kyproksen saaren pohjoisosassa. Bélapaïsin luostarin perusti keskiajalla 1200-luvulla premonstratenssien veljeskunta. Luostarin nimi on peräisin ranskan kielestä ja tarkoittaa ”Rauhan luostaria”. Se on antanut nimensä koko Bélapaïsin kylälle. 1300-luvulla rakennettiin luostarin piha korkeine kaariholveineen sekä gallerioineen. Luostari on rakennettu Pentadáktylos-vuoriston pohjoisrinteeseen. Rakennuskokonaisuus edustaa goottilaista arkkitehtuuria. Luostari on nykyisin lähes kokonaan raunioitunut. Vain sen kirkko on säilynyt. Kirkon salissa järjestetään nykyisin konsertteja. Salin takaseinässä olevat luodinreiät ovat peräisin brittisotilaiden ampumaharjoitteluista. == Lähteet == == Aiheesta muualla == * Bellapais Abbey (Abbaye de la Paix). North Cyprus. * North Cyprus International Bellapais Music Festival. Luokka:Kyproksen luostarit Luokka:Kyrenian alue Luokka:Girnen alue
Ylläs – huipulla tuulee

Ylläs – huipulla tuulee on suomalainen televisiosarja, jonka ensimmäinen tuotantokausi alkoi Sub-kanavalla 20. syyskuuta 2012. Sarjan toinen tuotantokausi alkoi 9. lokakuuta 2013. Sarjassa seurataan Yllästunturin arkea sekä henkilökunnan että tunturilla vierailevien asiakkaiden näkökulmasta. == Henkilöt == * Sampo Kaulanen, Kyläkauppias * Jouni Talvinen * Antti Ricard Suvanto, Bar Kaapin ravintolapäällikkö * Pate Pollari, 84, Jyväskylä, Hiihdonopettaja * Tytti Veräväinen, 21, Hyvinkää, Hiihdonopettaja * Heini Jokinen, 30, Rovaniemi (nykyisin Helsinki), Hiihdonopettaja * Minna Rask, 39, Äkäslompolo, Kahvilayrittäjä * Keijo Taskinen, 47, Äkäslompolo, Valokuvaaja ja kahvilayrittäjä * Kati Ollila, 36, Muurmansk, Taksinkuljettaja * Reijo Angeria, 50, Tornio, Ravintoloitsija * Eeva Kaulanen, 49, Sodankylä, Ravintolapäällikkö * Johanna ja Tomi, Safariyrittäjät * Anna, Jooel ja Tommi, Eräopasopiskelijat * Miriikka * Eero, Gondolityöntekijä * Aki, Japani-opas * Olli-Matti, Rinnemies * Harri * Minttu *Teltanpystyttäjä Jose == Ensimmäinen tuotantokausi == Jakso Nimi Ensiesitys 1\. Sesongin alku 20. syyskuuta 2012 2\. Pari muuttujaa 27. syyskuuta 2012 3\. Hääkutsut hakusessa 4. lokakuuta 2012 4\. Kuppi läikkyy 11. lokakuuta 2012 5\. Vastalahjoja 18. lokakuuta 2012 6\. Sumbaa ja sormuksia 25. lokakuuta 2012 7\. Jäähyväisiä ja uusia naamoja 1. marraskuuta 2012 8\. Ei savua ilman tulta 8. marraskuuta 2012 9\. Tuulta päin 15. marraskuuta 2012 10\. Polttarit 22. marraskuuta 2012 11\. Pelastaako Jukka-Poika ravintola Taigan livemusiikki-illat? 29. marraskuuta 2012 12\. Häät 6. joulukuuta 2012 == Toinen tuotantokausi == Jakso Nimi Ensiesitys 1\. Uuden sesongin alku 9. lokakuuta 2013 2\. Huipulla tuulee 16. lokakuuta 2013 3\. Monessa paikassa samaan aikaan 23. lokakuuta 2013 4\. Tuulen suunta muuttuu 30. lokakuuta 2013 5\. Myllyhiihdoista puurotansseihin 6. marraskuuta 2013 6\. Uneton Ylläksellä 13. marraskuuta 2013 7\. Pitkä perjantai 20. marraskuuta 2013 8\. Yhteinen sävel 27. marraskuuta 2013 9\. Monotanssit 4. joulukuuta 2013 10\. Lyödyt vedot puntarissa 11. joulukuuta 2013 == Lähteet == == Aiheesta muualla == * Ylläs - Huipulla tuulee Facebook-sivut Luokka:2010-luvun suomalaiset tositelevisiosarjat
Menesjärvi

Menesjärvi (, ) on järvi Inarissa Lemmenjoen itäpuolella. Järven läpi virtaa Menesjoki, joka laskee Paatariin. Sen laajuus on vanhempien tietojen mukaan 7,5 km².WSOY Iso tietosanakirja 6, s. 156, WSOY 1997 ISBN 951-0-20163-4 Järviwikin mukaan sen laajuus on 6,323 km². Se kuuluu Paatsjoen vesistöön.Menesjärvi, Järviwiki Järven rannalla sijaitsee Menesjärven kylä. == Lähteet == Luokka:Inarin järvet Luokka:Menesjoen valuma-alue
Farmi (televisiosarja Nelosella)

Farmi on suomalainen tositelevisiosarja, jonka ensimmäinen jakso esitettiin Nelosella 3. helmikuuta 2014. Ohjelman juontajana toimii Ellen Jokikunnas. Sarjassa seurataan kahdentoista ihmisen pärjäämistä 50 päivän ajan maatilalla, jossa mikään ei ole muuttunut sataan vuoteen. Kaikista pisimpään maatilalla pärjännyt sai palkinnoksi 30 000 euroa. Ohjelmaformaatin kehittäjänä on toiminut ruotsalainen Strix-yhtiö ja se on nähty jo yli 40 maassa. == Ensimmäinen tuotantokausi == Ensimmäinen tuotantokausi esitettiin Nelonen- kanavalla 3. helmikuuta 2014 alkaen. Farmin voitti 22-vuotias Sanni. Farmin kilpailijoina olivat: * Tuulikki, 66 * Sebastien, 22 * Suvi, 32 * Sini, 18 * Seida * Sanni, 22 * Jenni, 28 * Vesa, 42 * Juha-Pekka, 60 * Joni, 23 * Mika, 41 * Marko, 43 == Lähteet == Luokka:2010-luvun suomalaiset tositelevisiosarjat
Jipun diskografia

Tämä artikkeli on suomalaisen poplaulaja Jipun diskografiasta. ==Albumit== ===Sooloalbumit=== Nimi Julkaisutiedot Lista Myynti Albumilista Salaisuuksia, joita yksinäiset huutaa unissaan *Julkaistu: 20. syyskuuta 2006 *Levy-yhtiö: HMC *Formaatti: CD / digitaalinen lataus 11. 20 000+ (Kultaa) Kuka teki minusta tän naisen *Julkaistu: 2. huhtikuuta 2008 *Levy- yhtiö: HMC *Formaatti: CD / digitaalinen lataus 1. 15 000+ (Kultaa) Väärinpäin lentävät linnut *Julkaistu: 25. huhtikuuta 2012 *Levy- yhtiö: Warner Music Finland *Formaatti: CD / digitaalinen lataus 8. – Rakkauden joulu *Julkaistu: 7. marraskuuta 2014 *Levy-yhtiö: Warner Music Finland *Formaatti: CD / digitaalinen lataus 23. – Made in Heaven *Julkaistu: 11. marraskuuta 2016 *Levy-yhtiö: Warner Music Finland *Formaatti: CD / digitaalinen lataus Getsemane *Julkaistu: 1. lokakuuta 2018 *Levy-yhtiö: Kingdom Records Finland *Formaatti: CD / digitaalinen lataus ===Muut albumit=== Nimi Julkaisutiedot Lista Myynti Albumilista Jippu & Samuli Edelmann: Pimeä onni *Julkaistu: 10. marraskuuta 2010 *Levy-yhtiö: Warner Music Finland *Formaatti: CD / digitaalinen lataus 2. 24 200+ (Kultaa) ==Singlet== ===Soolosinglet=== Vuosi Single Latauslista Singlelista Radiolista Albumi 2004 ”Piiloon / Liikaa / Kii” – – – 2005 ”Kii” – – – Salaisuuksia, joita yksinäiset huutaa unissaan 2006 ”Kukkakaupan kulmalla” – – – ”Enkelten kaupunki” (promosingle) – – 15. ”Kaksi kauneinta” (promosingle) – – – ”Piiloon” (promosingle) – – – 2007 ”Vanha kaunis mies” (promosingle) – – – 2008 ”Kanna minut” – – – Kuka teki minusta tän naisen ”Kuka teki minusta tän naisen” (promosingle) – – – ”Tuonelan koivut” – – – 2012 ”Väärinpäin lentävät linnut” – – – Väärinpäin lentävät linnut ”Eva (Nukutaan kielletyllä iholla)” (promosingle) – – – 2014 ”Heinillä härkien kaukalon” (promosingle) – – 69. Rakkauden joulu 2016 ”Made in Heaven” (mukana Mikaveli) – – – Made in Heaven ===Muut singlet=== Vuosi Kappale Latauslista Singlelista Radiolista Albumi 2009 Jippu & Samuli Edelmann: ”Jos sä tahdot niin” 1. 1\. 1\. Pimeä onni 2010 Jippu & Samuli Edelmann: ”Pimeä onni” 15. 17\. 3\. Jippu & Samuli Edelmann: ”Joo, joo, mä rakastan sua” (promosingle) – – – 2015 Mikaveli mukana Jippu: ”Mitä ikinä” – – – ==EP:t== Nimi Julkaisutiedot Enkelten kaupunki *Julkaistu: 2006 *Levy-yhtiöt: HMC *Formaatti: CD ==Musiikkivideot== * Kii * Enkelten kaupunki (ohj. Lauri Nurkse) * Kuka teki minusta tän naisen (ohj. Lauri Nurkse) * Tuonelan koivut (ohj. Tuukka Temonen) * Jos sä tahdot niin (ohj. Olli Salonen) * Pimeä onni (ohj. Misko Iho) * Eva (Nukutaan kielletyllä iholla (ohj. Misko Iho) == Lähteet == Jippu
Pyöräilyn Suomen-mestaruuskilpailut 1915

Pyöräilyn Suomen-mestaruuskilpailut 1915 kilpailtiin Turussa 31. heinäkuuta–1. elokuuta 1915. Vain miehet kilpailivat. Kälviän Tarmon Juho Jaakonaho ja Helsingin IFK:n Otto Brandt voittivat kumpikin kaksi mestaruutta. === 1 000 metrin aika-ajo === Sija Kilpailija Seura Aika 1 Juho Jaakonaho Kälviän Tarmo 1.26,8 2 Otto Brandt Helsingin IFK 1.27,0 3 Kosti Tanner Kaarinan Kaiku 1.30,2 === 10 km maantiepyöräily === Sija Kilpailija Seura Aika 1 Otto Brandt Helsingin IFK 15.38,2 2 Juho Jaakonaho Kälviän Tarmo 15.38,2 3 E. Vesa Turun Urheiluliitto 15.39,5 === 30 km maantiepyöräily === Sija Kilpailija Seura Aika 1 Otto Brandt Helsingin IFK 51.02,8 2 Hjalmar Tuomi Tampereen Pyrintö 51.02,9 3 F. Hietamäki Nousiaisten Alku 51.02,9 === 60 km maantiepyöräily === Sija Kilpailija Seura Aika 1 Juho Jaakonaho Kälviän Tarmo 1.47.23 2 Hjalmar Tuomi Tampereen Pyrintö 1.56.45 3 E. Vesa Turun Urheiluliitto 1.57.32 == Lähteet == * Suomen Urheilulehti 5. elokuuta 1915, sivu 746 Luokka:Vuoden 1915 urheilu Suomen-mestaruuskilpailut 1915 Luokka:Turun urheilutapahtumat
Pöllisen möhläyksiä

Pöllisen möhläyksiä oli Metsälehdessä vuosina 1950–1969 julkaistu sarjakuva, jota piirsi metsänhoitaja ja pilapiirtäjä Aarno Liuksiala. Nelikuvaiset sarjakuvastripit olivat paljolti lehden lukijoiden ideoihin perustuvia. Yksittäisiä strippejä ehti ilmestyä noin 800.Painolaatta, Kantapuu- museokokoelma , Metsämuseo Lusto. Viitattu 31.12.2013Heikki Jokinen & Kalervo Pulkkinen (toim.): Suomalaisen sarjakuvan ensyklopedia, s. 60. Kemin sarjakuvakeskus, Kemi 1996. Sarjakuvan päähenkilö Pöllinen on hölmöläisten kaltainen hahmo, joka muun muassa ymmärtää kielikuvat ja muut sanonnat kirjaimellisesti. Kun joku moittii häntä huonon kirveen ostamisesta ja kehottaa ”purkamaan kaupan”, Pöllinen lähtee sorkkaraudan kanssa panemaan kirveen myynyttä kaupparakennusta matalaksi. Vuonna 1955 tehtiin Pöllis- aiheesta lyhytfilmi Metsä-Eemeli ja Pöllinen. Se oli sarjakuvan hahmoihin perustuva opetuselokuva metsänhoidosta. Siinä poika lukee illalla Pöllistä, ja yöllä sarjakuvahahmot heräävät eloon pojan unissa. Filmin alussa nähdään Aarno Liuksiala piirtämässä. Käsikirjoittajana toimi Liuksiala ja kuvaajana Sulo Tammilehto. ==Lähteet== ==Kirjallisuutta== *Pöllisen möhläyksiä, piirtänyt Aarno Liuksiala, Helsinki: Saariston kirjapaino 1961. *Virtanen Pekka: Kynä käy. Aarno Liuksiala, taiteilija ja metsämies. Metsälehti-kustannus 2003. ISBN: 9525118525. ==Aiheesta muualla== *Sarjakuvakirjan kansikuvan painolaatta vuodelta 1961 Metsämuseo Luston kokoelmissa Luokka:Suomalaiset sarjakuvat
Bobby Jones (koripalloilija, 1956)

Bobby Jones (s. 2. maaliskuuta 1956) on yhdysvaltalainen aktiiviuransa lopettanut koripalloilija. Jones edusti suomalaista Tampereen Pyrintöä kaudella 1980–1981 saavuttaen SM-hopeaa. Hän pelasi kymmenessä ottelussa 20,4 pisteen ja 13,5 levypallon keskiarvoilla.baskethotel.com == Lähteet == * Bobby Jones baskethotel.com === Viitteet === Luokka:Yhdysvaltalaiset koripalloilijat Luokka:Vuonna 1956 syntyneet Luokka:Elävät henkilöt
Bobby Jones

Bobby Jones voi tarkoittaa muiden muassa seuraavia henkilöitä: * Bobby Jones (1902–1971), yhdysvaltalainen golfaaja * Bobby Jones (1951–), yhdysvaltalainen koripalloilija * Bobby Jones (1956–), yhdysvaltalainen koripalloilija * Bobby Jones (1984–), yhdysvaltalainen koripalloilija
Vickers Vincent

Vickers Vincent on brittiläisvalmisteinen kaksitasoinen ja potkurikäyttöinen monikäyttöinen sotilaslentokone, joka oli varustettu Bristol Pegasus -tähtimoottorilla. Kone oli kolmipaikkainen ja varustettu avo-ohjaamolla. Kiinteä laskeutumisteline oli muotosuojin varustettu. ==Konetyypin kehitys== Tyyppiä edelsivät sekä Fairey IIIF että Westland Wapiti. Vincent suunniteltiin niiden korvaajaksi, koska ne olivat konetyyppeinä ehtineet vanheta. Todellisuudessa ne kumpikin palvelivat aina vuoteen 1941 saakka, Wapiti jopa vuoteen 1944 RAAF:ssa. Prosessointi eli modifiointi aloitettiin suhteellisen varhain, vuonna 1932: muuttamalla Vildebeest Mk.I -torpedokone monikäyttöiseksi versioksi. Aloitteen tästä teki Britannian ilmailuministeriö. Vincent I -tyypin 191 koneyksilöä valmistettiin heinäkuun 1934 ja lokakuun 1936 välillä, huomioiden mukaan Vildebeest-tyypin koneiden muunnokset. Koneita palveli 12 eri laivueessa. ==Konetyypin käyttö== Koneita käytettiin vielä toisen maailmansodan sytyttyä monissa Kansainyhteisön maissa. Britannian kuninkaallisten ilmavoimien ohella tyyppi oli käytössä niin Intiassa, Lähi- idässä, Itä-Afrikassa kuin Uudessa-Seelannissakin. Kone ei ollut edeltäjiään nopeampi (enin nopeus oli 229 km/h), mutta kykeni kantamaan huomattavasti suuremman asekuorman: 499 kg. Tämä seikka selittyy sillä, että alkulähtökohtana koneen rakenteelliselle suunnittelulle oli ollut torpedolentokone. ==Teknisiä tietoja== *Miehistö: 3 (lentäjä, suunnistaja, tähystäjä/taka-ampuja) *Moottori: Bristol Pegasus IIM3 -tähtimoottori, 635 hv/474 kW *Enimmäisnopeus 229 km/h *Alkunousunopeus 233 m/min *Käytännöllinen lakikorkeus 5 180 m *Toimintamatka 2 012 km *Aseistus: 2x 7,7 mm kk (0.303 cal.) + 499 kg pommeja ulkopuolisissa ripustimissa ==Lähteet== Luokka:Yhteyslentokoneet Luokka:Vickersin ilma-alukset
Giuseppe Schiavini

Giuseppe Schiavini (2. elokuuta 1889 Crenna di Gallarate – 1. huhtikuuta 1974) oli italialainen roomalaiskatolinen arkkipiispa. Hänet vihittiin papiksi Milanon arkkihiippakuntaan 6. heinäkuuta 1913 ja nimitettiin sen vihkipiispaksi sekä Pharsaluksen titulaaripiispaksi 13. huhtikuuta 1955. Piispaksi vihkiminen seurasi 22. toukokuuta. Pääkonsekraattorina toimi Giovanni Battista Enrico Antonio Maria Montini, jota avustivat Domenico Bernareggi ja Mario Civelli.Catholic-Hierarchy.org: Archbishop Giuseppe Schiavini Schiavini sai 28. kesäkuuta 1963 nimityksen Famagustan titulaariarkkipiispaksi. Hän osallistui Vatikaanin toiseen kirkolliskokoukseen. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1889 syntyneet Luokka:Vuonna 1974 kuolleet
ALL OFF

ALL OFF （オール・オフ） on japanilainen alternative rock -yhtye. Bändin perusti vuonna 2004. ==Jäsenet== * Sohei Matsuura (Laulu) * Yukio Naito (Kitara) * Kaneaki Koshimoto (Basso) * Shinichi Otsuki (Rummut) * Gaku Hatashima (Kitara) ===EP=== * ALL OFF - 2007 * Soundtrack For Your Lonely View - 2013 ===Albums=== * From Midnight To Sunshine - 2010 * Start Breathing - 2012 * Follow Your Heart - 2013 ===Singles=== * Giving You Up / Out OF Misery - 2011 ==Aiheesta muualla== * Viralliset sivut Luokka:Japanilaiset alternative rock -yhtyeet Luokka:Japanilaiset hard rock -yhtyeet
Domenico Bernareggi

Domenico Bernareggi (5. syyskuuta 1877 Oreno – 22. lokakuuta 1962) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 14. huhtikuuta 1900 ja nimitettiin sen vihkipiispaksi sekä Famagustan titulaaripiispaksi 16. kesäkuuta 1945. Piispaksi vihkiminen seurasi 29. heinäkuuta. Pääkonsekraattorina toimi Alfredo Ildefonso Schuster, jota avustivat Giovanni Bargiggia ja Adriano Bernareggi.Catholic-Hierarchy.org: Bishop Domenico Bernareggi == Lähteet == Luokka:Italialaiset piispat Luokka:Katoliset piispat Luokka:Vuonna 1877 syntyneet Luokka:Vuonna 1962 kuolleet
Zeenat Aman

Zeenat Aman (s. 19. marraskuuta 1951 Bombay) on intialainen näyttelijä. Hän oli Miss Intian toinen perintöprinsessa ja voitti Miss Asia Pacific -kilpailun vuonna 1970, minkä jälkeen hän teki pian ensiesiintymisensä hindinkielisessä elokuvateollisuudessa. Aman oli Parveen Babin ohella yksi uuden polven näyttelijöistä, jotka muuttivat kuvaa intialaisnaisista korvaten sariin pukeutuvan sovinnaisen naisroolin glamourilla ja itsenäisyydellä. Häntä on pidetty seksisymbolina koko uransa ajan. == Valikoitu filmografia == * Hare Rama Hare Krishna (1971) * Dhund (1973) * Yaadon Ki Baaraat (1973) * Manoranjan (1974) * Roti Kapda Aur Makaan (1974) * Dharam Veer (1977) * Satyam Shivam Sundaram (1978) * Don (1978) * Ali Baba ja 40 rosvoa (Alibaba Aur 40 Chor, 1979) * Qurbani (1980) * Insaf Ka Tarazu (1980) == Palkinnot == * Bengal Film Journalists’ Association Awards ** 1972: Paras naispääosa – Hare Rama Hare Krishna * Filmfare Awards ** 1972: Paras naissivuosa – Hare Rama Hare Krishna *** Ehdokkuudet **** 1979: Paras naispääosa – Satyam Shivam Sundaram **** 1981: Paras naispääosa – Insaf Ka Tarazu * Zee Cine Awards ** 2008: Elämäntyöpalkinto == Lähteet == == Aiheesta muualla == * Luokka:Intialaiset näyttelijät Luokka:Intialaiset missit Luokka:Vuonna 1951 syntyneet Luokka:Elävät henkilöt
Giovanni Bargiggia

Giovanni Bargiggia (24. marraskuuta 1876 Lacchiarella – 11. huhtikuuta 1946) oli italialainen roomalaiskatolinen piispa. Hänet vihittiin papiksi 9. kesäkuuta 1900 ja nimitettiin Caltagironen hiippakunnan johtoon 14. maaliskuuta 1927. Piispaksi vihkiminen seurasi 24. huhtikuuta. Pääkonsekraattorina toimi Eugenio Tosi, jota avustivat Giovanni Mauri ja Giovanni Rossi.Catholic-Hierarchy.org: Bishop Giovanni Bargiggia Bargiggia sai 6. heinäkuuta 1937 nimityksen Vigevanon piispaksi, jona hän toimi, kunnes kuoli 69-vuotiaana virassa. == Lähteet == Luokka:Italialaiset piispat Luokka:Katoliset piispat Luokka:Vuonna 1876 syntyneet Luokka:Vuonna 1946 kuolleet
Nalle (täsmennyssivu)

Nalle voi viitata muun muassa seuraaviin: *karhu *teddykarhu Fiktiivisiä hahmoja: *Maailman vahvin Nalle eli Bamse, sarjakuvahahmo *Nalle Luppakorva, nukkeanimaatiohahmo *Nalle Puh, satuhahmo *Puuha-Nalle, maskotti *Rasmus Nalle, sarjakuvahahmo *Sinisen talon nalle, lastenohjelma *Ti-Ti Nalle, satuhahmo *Uppo-Nalle, satuhahmo *Veli Nalle, sarjakuvahahmo *Zeina ja Nalle, nuortenkirjasarja * Nalle, ruotsalaisessa televisiosarjassa Nina, Nora, Nalle Henkilöitä: *Juha "Nalle" Ahokas (s. 1969), suomalainen painija *Erik "Nalle" Berner (1922–2011), suomalainen liikemies *Nalle Hukkataival (s. 1986), suomalainen kiipeilijä *Nalle Lehtonen (1951–2013), suomalainen trumpetisti *Björn "Nalle" Nyberg (1933–2010), suomalainen veneenrakentaja *Marko "Nalle" Rajala (s. 1970), suomalainen jalkapalloilija *Nalle Valtiala (s. 1938), suomenruotsalainen kirjailija *Jussi "Nalle" Viljanen, suomalainen pesäpallon pelinjohtaja *Nalle Virolainen (s. 1958), suomalainen kuvataiteilija *Björn "Nalle" Wahlroos (s. 1952), suomalainen professori ja sijoittaja *Nalle Österman (s. 1973), suomalainen toimittaja Luokka:Täsmennyssivut
Superraskas vesi

Superraskas vesi (tritiumoksidi, T2O tai 3H2O) on vettä, jossa kahden tavallisen vetyatomin sijaan on kaksi tritiumia. Superraskas vesi on radioaktiivista. Se on vaarallista hengitettynä sekä nieltynä ruoan tai juoman mukana. Superraskas vesi on myös syövyttävää. Superraskasta vettä käytetään joskus lääketieteellisissä tutkimuksissa merkkiaineena. Sen avulla voi myös selvittää viinin iän, koska tritiumin määrä puolittuu 12 vuodessa. ==Katso myös== *Raskas vesi ==Lähteet== *http://www.tiede.fi/artikkeli/jutut/artikkelit/tosi_kuin_vesi Luokka:Vesi
Kaarlo Anttinen

Kaarlo Erkki Kustavi Anttinen (synt. Andersin, 10. maaliskuuta 1915 Kuopio – 21. kesäkuuta 2005 KankaanpääKaarlo Anttisen muistokirjoitus Helsingin Sanomat. Viitattu 30.12.2013.) oli suomalainen ratsastaja ja upseeri. Kuopion Lyseosta ylioppilaaksi vuonna 1935 kirjoittanut Anttinen valmistui upseeriksi 1938 ja palveli sen jälkeen Mikkelissä Kenttätykistörykmentti 3:ssa sekä Ratsastavassa patterissa, jonka riveissä hän osallistui talvisotaan. Jatkosodassa Anttinen toimi aluksi Ratsastavan patterin päällikkönä Itä- Karjalassa 1941–1942 ja sen jälkeen Kevyt patteristo 12 komentajana. Rauhan tultua hän palveli muun muassa Ypäjälla Hevoshuoltokoulussa sekä myöhemmin Pääesikunnassa komentotoimiston päällikkönä, josta tehtävästä Anttinen jäi eläkkeelle vuonna 1965 everstiluutnanttina. Anttinen oli 1950-luvulla Suomen parhaita kenttäratsastajia. Hän osallistui Locarno-ratsunsa kanssa vuoden 1956 kesäolympialaisten Tukholmassa järjestettyihin ratsastuskilpailuihin mutta joutui keskeyttämään sekä kenttäratsastuksen yksilö- että joukkuekisan.Sports- Reference Viitattu 30.12.2013. Armeijan palveluksesta erottuaan Anttinen toimi aluksi Suomen Ravirenkaan puheenjohtajana sekä myöhemmin sen seuraajaksi perustetun Suomen Hippoksen ensimmäisenä toimitusjohtajana yhdessä Yrjö Heiskasen kanssa vuosina 1973–1974.Aiemmat tietokilpailukysymykset ja vastaukset Suomen Hippos. Viitattu 30.12.2013. Hänet tunnettiin myös ravihevosten kasvattajana. Anttinen oli Suomen Hippoksen kunniajäsen kuolemaansa saakka.Vuosikertomus 2004 (s. 23) Suomen Hippos. Viitattu 30.12.2013. == Lähteet == Luokka:Suomalaiset upseerit Luokka:Suomalaiset ratsastajat Luokka:Suomalaiset urheiluvaikuttajat Luokka:Ravihevosten kasvattajat ja omistajat Luokka:Vuonna 1915 syntyneet Luokka:Vuonna 2005 kuolleet
Ilja Tsymbalar

Ilja Vladimirovitš Tsymbalar (, , 17. kesäkuuta 1969 Odessa, Neuvostoliitto – 28. joulukuuta 2013 Odessa, Ukraina) oli venäläinen jalkapalloilija. Hän oli keskikenttäpelaaja, joka osasi tehdä myös maaleja. Hän oli FK Tšornomorets Odessan kasvatti. Hän edusti Ukrainan maajoukkuetta kolmesti ja Venäjän joukkuetta 28 kertaa. Vuonna 2010 hän oli FK Šinnik Jaroslavlin valmentajana. Hän menehtyi sydänsairauteen.http://lenta.ru/news/2013/12/29/tsymbalar/http://yle.fi/urheilu/takavuosien_lahjakas_venalaistahti_on_poissa/7003776?ref=leiki- es Ilja Tsymbalar edusti Odessan joukkueita (Tšornomorets, Dynamo, SKA) vuodesta 1986 vuoteen 1993. Näissä hän pelasi 194 ottelua ja teki 27 maalia. (Alemman sarjan Dynamon tilastot eivät ole luvussa mukana.) Vuosina 1993–1999 hän pelasi Moskovan Spartakissa 146 ottelua tehden 42 maalia. Vuonna 2000 hän pelasi Moskovan Lokomotivissa kymmenen ottelua ilman maalia. Kahtena seuraavana vuonna hän menestyi nousevan dagestanilaisen FK Anži Mahatškalan joukkueessa 16 ottelun verran tehden maalin. Tämän jälkeen hän siirtyi valmennustehtäviin. ==Lähteet== Luokka:Ukrainalaiset jalkapalloilijat Luokka:Venäläiset jalkapalloilijat Luokka:Vuonna 1969 syntyneet Luokka:Vuonna 2013 kuolleet
Giovanni Mauri

Giovanni Mauri (1. maaliskuuta 1854 Milano – 13. marraskuuta 1936) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 23. syyskuuta 1876 ja nimitettiin sen vihkipiispaksi sekä Famagustan titulaaripiispaksi 14. marraskuuta 1904. Piispaksi vihkiminen seurasi 7. joulukuuta. Pääkonsekraattorina toimi Andrea Carlo Ferrari, jota avustivat Pasquale Morganti ja Francesco Ciceri.Catholic-Hierarchy.org: Bishop Giovanni Mauri Mauri kuoli virassa 82 vuoden iässä. == Lähteet == Luokka:Italialaiset piispat Luokka:Katoliset piispat Luokka:Vuonna 1854 syntyneet Luokka:Vuonna 1936 kuolleet
Lindesbergin kirkko

Lindesbergin kirkko () on kirkkorakennus Lindesbergin kunnan keskustaajama Lindesbergissä Ruotsissa. Se on rakennettu soraharjulle Lindesjön-järven rannalle.Svenska kyrkan: Lindesbergs kyrka Viitattu 30.12.2013. Kirkon historia alkaa 1300-luvulta, jolloin sistersiläismunkit rakensivat paikalle ensimmäisen kirkon. 1600-luvulla Lindesberg sai kaupunginoikeudet ja paikkakunta alkoi kasvaa, jolloin kirkko alkoi vähitellen käydä pieneksi. Vuonna 1658 rakennettiin sivulaivat ja pidennettiin keskiosaa järven suuntaan. Ensimmäinen kaupungin tulipalo oli vuonna 1644 ja sillä kertaa kirkko onnistuttiin pelastamaan. Seuraavan kerran tulipalo tuli vuonna 1688, jolloin kirkontorni ja kellot vahingoittuivat ja vasta vuonna 1733 torni korjattiin. Viimeisin, vuoden 1869 tulipalo tuhosi vanhan sisustuksen, mutta hopeat ja kirkonkirjat saatiin siirrettyä turvaan. Vuoteen 1872 mennessä oli kirkko rakennettu uudestaan, siihen tehtiin yksinkertaisempi torni ja katto. Vuosien 1920–1930 restauroinnin aikana tehtiin kirkkoon samanlainen torni, jollainen siellä oli ollut ennen tulipaloa. Viimeisin iso restaurointi tehtiin vuosina 1976–1977, jolloin siirrettiin saarnastuoli pohjoispuolelta eteläpuolelle, alttaria eteenpäin ja lattiaa alemmaksi. ==Lähteet== ==Aiheesta muualla== * Bebyggelseregistret Kirkko Luokka:Örebron läänin kirkot Luokka:Ruotsin kivikirkot Luokka:Kirkot Västeråsin hiippakunnassa
Ramsbergin kirkko

Ramsbergin kirkko () on kirkkorakennus Ruotsissa Lindesbergin kunnan Ramsbergissa. 1400–1500-luvuilla alueelle alkoi muuttaa väkeä, jotka halusivat sinne myös kirkon.Svenska kyrkan: Ramsbergs kyrka Viitattu 30.12.2013. Ensin rakennettiin kappeli, sitten väkimäärän lisääntyessä puukirkko hautausmaineen. Kuninkaalta saatiin lupa uuden kirkon rakentamiseen. Nykyistä kirkkoa alettiin rakentaa vuonna 1787 ja se valmistui vuonna 1790. Sinne mahtuu noin 500 ihmistä. ==Lähteet== ==Aiheesta muualla== * Bebyggelseregistret Luokka:Lindesbergin kunta Luokka:Örebron läänin kirkot Luokka:Ruotsin kivikirkot Luokka:Kirkot Västeråsin hiippakunnassa